એક દિવસ ગાજવીજ સાથે મુશળધાર વરસાદ વરસ્યો. નગરકોટના દરવાજા ખખડ્યાં. આવે વખતે કોણ હશે પૂછતાં અવાજ આવ્યો, ‘દરવાજો ખોલો, હું સાચી રાજકુમારી છું. દરવાજો ખુલ્યો અને રાજકુંવરીને સીધી રાજમહેલે લઇ જવાઈ. અહીં સવાલ ઉભો થાય છે કે આ ‘સાચી રાજકુમારી’ છે એ નક્કી કેવી રીતે કરવું? રાણીને વિચાર આવે છે. એ તો રાણીવાસના એક શયનકક્ષમાં જઈ પલંગ પરથી પોચા પોચા ગાદલા ઉતારે છે ને પછી વટાણાનો એક દાણો મૂકી પાંચ ગાદલા એના ઉપર ગોઠવી દે છે. ને પેલી યુવતીને કહે છે, ‘રાત થઇ ગઈ છે, અત્યારે તો સુઈ જા. સવારે વાત કરશું.’